آمریکا ساوونما بودجه‌سین‌دن، بؤلوجو ترور هؤرگوتو پ‌کاکایا بؤیوک پای.
آمریکا پرزیدنتی دونالد ترامپین 2018 ساوونما بودجه‌سینده سوریه‌ده‌کی ائییت-دونات(تعلیم-تجهیز) پروگرامینا 500 میلیون د‌لار آیریلدی.
ساوونما باخانلیغین‌دان (پنتاگون) الده ائدیلن بودجه ایله ایلگیلی بیر سنده گؤره، ترامپ رهبرلیگی، عراق و سوریه‌ده‌کی ائییت-دونات پروگرام‌لاری اوچون 2018 مالیه ایلی ساوونما بودجه‌سین‌دکی 64 میلیارد د‌لارلیق خاریجی عملیات‌لار فوندون‌دان 1 میلیون 769 میلیون د‌لار آییردی.
بو مبلغین 1 میلیارد 269 میلیون دلاری‌نین عراقدا حیاتا گئچیریلن ائییت-دونات پروگرامینا، قالان 500 میلیون دلارلیق بؤلومونون ایسه سوریه‌دکی ائییت-دونات پروگرامینا آیریلدیغی تثبیت ائدیلدی.
سندده، سوریه‌ده داعش ایله موباریزه ائتمک اوچون 25 مین میلیس گوجونون ائییتیلدیگی و 5 مین میلیسین ده ائییتیلمکده اولدوغو ایفاده ائدیلرکن، آیریلان 500 میلیون دلارلیق بودجه‌نین 393 میلیون دلاری‌نین سلاح و تجهیزاتا آیریلاجاغی قید ائدیلدی.
سوریه‌ده‌کی ائییت-دونات پروگرامی چرچیوه‌سینده دستک‌لنن قروپ‌لارا وئریله‌جک اولان سلاح‌لار آراسیندا تانک ساوار و راکت آتار کیمی آغیر سلاح‌لارین دا اولماسی دقت چکدی.
بو سلاح لیسته‌سینده 12 مین کلاشنیکوو مارکا توفنگ، 6 مین مسلسل و 3 مین 500 آغیر مسلسل یئر آلیرکن، 3 مین آمریکا یاپیمی آرپی‌جی-7 و مین آمریکا یاپیمی ای‌تی-4 و یا روسیا یاپیمی اس‌پی‌جی-9 تانک ساوار دا یئر آلدی.
آیریجا عینی چرچیوه‌ده مختلیف کالیبره صاحب 235 توپ، 100 کسکین نیشانچی توفنگی، 450 پی‌وی-7 تیپ‌لی گئجه گؤروش دوربونو و 150 ​ قیزیل اؤته‌سی لیزر ایشیقلاندیریجی دوربون ده وئریله‌جک تجهیزات آراسیندا.
سندده، سلاح‌لارین وئریله‌جیی قروپ‌لار اوچون "کنترلدن گئچمیش سوریه مخالیفتی" ایفاده‌سی ایستیفاده ائدیلسه ده بو سلاح‌لارین بؤیوک بؤلوموندن بؤلوجو ترور هؤرگوتو پ‌کاکانین سوریه قولو پ.ی.د/ ی.پ.گ‌نین لیدئرلیک ائتدیگی سوریه دموکراتیک فایدالاناجاغی ایفاده ائدیلیر.
آیریجا آمریکانین سوریه‌نین مختلیف بؤلگه‌لرینده دستکلدیگی آز ساییدا داعش قارشیدی عرب قروپون دا بو سلاح‌لاردان فایدالاناجاغی ایفاده ائدیلیر.
پنتاگونون بودجه سندینده، بو سلاح‌لارین وئریلممه‌سی دوروموندا "آمریکانین داعش ایله مباریزه‌سی‌نین ایفلاسا اوغرایاجاغی" و "سوریه‌ده اورتاق‌لیق ائتدیک‌لری گوج‌لر نزدین‌دکی گوونیرلیگی‌نین زده‌له‌نه‌جگی" ساوونولدو.
پنتاگون قونویلا ایلگیلی آچیقلاما وئرمکدن قاچینیرکن، بودجه‌نین اکتبر آییندا کنگره‌ده اونایلانما‌سی گؤزلنیلیر.
